wannaphong/clean_thaiwikipedia huggingface dataset:
# ไทเก๊ก หมัดเล็กเหล็กตัน
ไทเก๊ก หมัดเล็กเหล็กตัน  เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน ภาค 2 นำแสดงโดย ,เหลียง เจียฮุย, แองเจลาเบบี, เผิง อวี๋เยี่ยน

เนื้อเรื่องย่อ
เรื่องราวเกี่ยวกับชายหนุ่มที่ต้องการจะเป็นยอดฝีมือไทเก็ก โดยการเดินทางมาฝึกวิชาที่หมู่บ้านเล็กๆแห่งหนึ่ง แต่หารู้ไม่ว่าหมู่บ้านนี้ถูกปกครองด้วยเหล่าทหารสุดโหดที่กดขี่ชาวบ้านมานานนับปี โดยเหล่าชาวบ้านรู้ว่าชายหนุ่มผู้นี้คือความหวังเดียวของพวกเขา พวกเขาจึงช่วยให้ชายหนุ่มนั้นสำเร็จวิชาไทเก็ก เพื่อนำเอาไปปราบเหล่าทหารชั่ว

นักแสดงนำ
 เจย์เดน หยวน รับบท หยาง ลู่เฉิน
 แองเจลาเบบี รับบท เฉิน อู่เหนียง
 เผิง อวี๋เยี่ยน รับบท ฟาง ซื่อจิ่ง
 เหลียง เจียฮุย รับบท เฉิน ฉางซิง
 แมนดี้ เหลียว รับบท แคลร์ แฮททรอว์
 เฉิน ซื่อ รับบท โทฟุ
 สตีเฟ่น ฟุง รับบท น่าน
 ซู ฉี รับบท อาซ้อหยาง
 หลิว เหว่ยเฉียง รับบท อาหยาง
 เหลียง เสี่ยวหลุง รับบท อาตง
 เฝิง เส้าเฟิง รับบท เฉิง ไซ่หยาง
# ลูอีเซอแห่งเนเธอร์แลนด์ สมเด็จพระราชินีแห่งสวีเดนและนอร์เวย์
ลูอีเซอแห่งเนเธอร์แลนด์ (; 3 สิงหาคม ค.ศ. 1828 - 30 มีนาคม ค.ศ. 1871) เป็นสมเด็จพระราชินีแห่งสวีเดนและนอร์เวย์ ในฐานะพระมเหสีในพระเจ้าคาร์ลที่ 15 แห่งสวีเดน

 พระราชประวัติ 
153px|thumb|left|พระรูป เจ้าหญิงลูอีเซอแห่งเนเธอร์แลนด์
ลูอีเซอแห่งเนเธอร์แลนด์ สมเด็จพระราชินีแห่งสวีเดนและนอร์เวย์ พระนามเดิม เจ้าหญิงลูอีเซอแห่งเนเธอร์แลนด์ เสด็จพระราชสมภพเมื่อวันที่ 5 สิงหาคม ค.ศ. 1828 ณ สหราชอาณาจักรเนเธอร์แลนด์ ทรงเป็นพระธิดาพระองค์ใหญ่ใน เจ้าชายเฟรเดอริกแห่งเนเธอร์แลนด์ และ เจ้าหญิงลูอีสแห่งปรัสเซีย (1808–1870) ทรงเป็นพระราชนัดดาใน พระเจ้าวิลเลิมที่ 1 แห่งเนเธอร์แลนด์ ทางสายพระบิดา และเป็นพระราชนัดดาใน พระเจ้าฟรีดริช วิลเฮ็ล์มที่ 3 แห่งปรัสเซีย ผ่านทางสายพระมารดา โดยการศึกษาของเจ้าหญิงลูอีเซอนั้น ทรงศึกษาใน เบลเยียม โดยทรงศึกษา ภาษาฝรั่งเศส ภาษาอังกฤษ ภาษาเยอรมัน และ ภาษารัสเซีย ทั้งนี้ทรงโปรดการเล่นเปียโนมาก

 อภิเษกสมรส
126px|thumb|left|พระราชพิธีหมั้นของเจ้าชายมกุฎราชกุมารคาร์ลแห่งสวีเดนและนอร์เวย์และเจ้าหญิงลูอีส
132px|thumb|right|สมเด็จพระราชินีลูอีสในชุดฉลองพระองค์ทรงเต็มยศ

ในปี ค.ศ. 1849 พระองค์ทรงถูกวางให้เป็นพระวรชายาในอนาคตของ พระเจ้าคาร์ลที่ 15 แห่งสวีเดน ขระนั้นทรงดำรงพระอิสริยยศเป็น มกุฎราชกุมารแห่งสวีเดนและนอร์เวย์ พระราชโอรสใน พระเจ้าออสการ์ที่ 1 แห่งสวีเดน กับ  โจเซฟินแห่งลอยเทนแบร์ก แต่การเสกสมรสของทั้ง 2 พระองค์ไม่ได้ประสบความสำเร็จในครั้งแรก โดย พระเจ้าออสการ์ที่ 1 แห่งสวีเดน ทรงมีพระราชประสงค์เชื่อสัมพันธ์ราชวงศ์ต่างๆในยุโรป โดยทรงจัดงานขึ้นอีกครั้ง โดยเจ้าหญิงลูอีเซอได้รับพระราชทานพระอิสริยยศเป็น เจ้าหญิงลูอีส มกุฎราชกุมารีแห่งสวีเดนและนอร์เวย์ พระวรชายา

 สมเด็จพระราชินีแห่งสวีเดนและนอร์เวย์ 
ภายหลังที่ พระเจ้าออสการ์ที่ 1 แห่งสวีเดน เสด็จสวรรคต เจ้าชายคาร์ล ได้ขึ้นเป็นพระมหากษัตริย์แห่งสวีเดนและนอร์เวย์ ทำให้พระองค์กลายเป็น สมเด็จพระราชินีแห่งสวีเดนและนอร์เวย์ 
 พระราชบุตร 
139px|thumb|left|พระเจ้าคาร์ลที่ 15 พร้อมด้วยสมเด็จพระราชินีลูอีสและเจ้าหญิงลูอีส พระราชธิดาพระองค์ใหญ่
พระเจ้าคาร์ลที่ 15 แห่งสวีเดน และ สมเด็จพระราชินีลูอีสมีพระราชบุตรร่วมกัน 2 พระองค์คือ
ลูอีสแห่งสวีเดน สมเด็จพระราชินีแห่งเดนมาร์ก อภิเษกสมรสกับ สมเด็จพระเจ้าเฟรเดอริกที่ 8 แห่งเดนมาร์ก
เจ้าชายคาร์ล ออสการ์ ดยุกแห่งเซอเดร์มันลันด์ สิ้นพระชนม์ขณะมีพระชันษา 1 ชันษา
 สวรรคต 
139px|thumb|right|พระบรมศพของสมเด็จพระราชินีลูอีส ทรงเคียงคู่พระบรมศพพระราชสวามี
สมเด็จพระราชินีลูอีสแห่งสวีเดนและนอร์เวย์ เสด็จสวรรคตเมื่อวันที่ 30 มีนาคม ค.ศ. 1871 สิริพระชนมพรรษา 42 พรรษา โดยพระบรมศพของพระองค์ถูกตั้งเคียงคู่พระราชสวามี

 พระอิสริยยศ 
เจ้าหญิงลูอีสแห่งเนเธอร์แลนด์
สมเด็จพระราชินีลูอีสแห่งสวีเดนและนอร์เวย์
# เลือดออกในปอด
เลือดออกในปอด  คือการที่มีการตกเลือดอย่างเฉียบพลันจากปอด ทางเดินหายใจส่วนบน หลอดลม หรือถุงลม หากปรากฎให้เห็นอาการได้มักเป็นในรายที่มีเลือดออกมากแล้ว อาการแรกเริ่มที่พบบ่อยคือการไอเป็นเลือด หากเป็นรุนแรงจะมีอาการขาดออกซิเจน ทำให้มีออกซิเจนในเลือดต่ำ และมีอาการเขียวคล้ำตามมา การรักษาควรต้องทำอย่างรวดเร็ว ซึ่งอาจประกอบด้วยการดูดเลือดออกจากหลอดลม การให้ออกซิเจน การช่วยหายใจด้วยแรงดันบวก และการแก้ไขโรคที่เป็นสาเหตุ เช่น ภาวะการแข็งตัวของเลือดผิดปกติ หรืออื่นๆ ในบางรายอาจจำเป็นต้องให้เลือดด้วย
หมวดหมู่:สาเหตุการเสียชีวิต
หมวดหมู่:โรคของปอด
# ไดไฮโดรสเตรปโตมัยซิน
ไดไฮโดรสเตรปโตมัยซิน  เป็นอนุพันธ์ของสเตรปโตมัยซิน ที่มีคุณสมบัติในการฆ่าเชื้อแบคทีเรีย โดยไดไฮโดรสเตรปโตมัยซินถูกจัดเป็นยาปฏิชีวนะกลุ่มอะมิโนไกลโคไซด์กึ่งสังเคราะห์ และถูกนำมาใช้ในการรักษาวัณโรค

ส่วนกลไกการออกฤทธิ์ของไดไฮโดรสเตรปโตมัยซินนั้น หลังจากถูกลำเลียงผ่านเยื่อหุ้มเซลล์เข้าไปภายในเซลล์แบคทีเรีย ไดไฮโดรสเตรปโตมัยซินจะเข้าจับกับโปรตีน S12 บนหน่วยย่อย 30 เอสของไรโบมโซมแบคทีเรียแบบไม่ผันกลับ ซึ่งจะส่งผลรบกวนการเข้าจับกันเป็นสารเซิงซ้อนแรกเริ่ม (initial complex) ของเอ็มอาร์เอ็นเอและไรโบโซมของแบคทีเรีย ทำให้โปรตีนที่สังเคราะห์ได้จากกระบวนการดังกล่าวไม่สามารถทำงานได้ ส่งผลให้เซลล์แบคทีเรียตายในที่สุด

ทั้งนี้ พบว่าการใช้ไดไฮโดรสเตรปโตมัยซินนั้นเป็นสาเหตุทำให้เกิดความเป็นพิษต่อระบบการได้ยิน (ototoxicity) ได้ ทำให้ในปัจจุบันไม่มีการใช้ยานี้ในมนุษย์แล้ว
# อิมมูโนโกลบุลินต่อ Rho(D)
อิมมูโนโกลบุลินต่อแอนติเจนโร (D)  เป็นยาอย่างหนึ่ง ใช้ป้องกันการเกิดภาวะภูมิไม่เข้ากันในระบบหมู่เลือดอาร์เอช ในกรณีที่มารดามีหมู่เลือดเป็นอาร์เอชลบ และใช้รักษาโรคเกล็ดเลือดต่ำชนิด ITP ในผู้ป่วยที่มีหมู่เลือดเป็นอาร์เอชบวก มักให้ขณะตั้งครรภ์และหลังตั้งครรภ์ หรือให้ในกรณีที่ผู้ป่วยที่มีหมู่เลือดอาร์เอชลบจำเป็นต้องได้รับเลือดหรือผลิตภัณฑ์ของเลือดที่เป็นหมู่อาร์เอชบวก วิธีให้ทำได้โดยฉีดเข้ากล้ามเนื้อหรือเข้าหลอดเลือดดำ ให้ครั้งหนึ่งสามารถออกฤทธิ์ได้ 2-4 สัปดาห์
หมวดหมู่:วิทยาภูมิคุ้มกัน
หมวดหมู่:สูติศาสตร์
หมวดหมู่:กุมารเวชศาสตร์
หมวดหมู่:เวชศาสตร์การบริการโลหิต
หมวดหมู่:ยาหลักขององค์การอนามัยโลก
# โรคจากหมู่เลือดอาร์เอช
โรคจากหมู่เลือดอาร์เอช  หรือ ภาวะมีภูมิคุ้มกันต่ออาร์เอช แอนติเจน, หมู่เลือดอาร์เอชไม่เข้ากัน, โรคเม็ดเลือดแดงแตกจากหมู่เลือดอาร์เอช ฯลฯ เป็นโรคเม็ดเลือดแดงแตกในทารกอย่างหนึ่ง อาจมีอาการได้ตั้งแต่เล็กน้อยไปจนถึงรุนแรง และมักพบในบุตรคนที่สองหรือถัดๆ ไป ของมารดาที่มีหมู่เลือดอาร์เอชลบ และบิดามีหมู่เลือดอาร์เอชบวก ทำให้ทารกในครรภ์มีหมู่เลือดอาร์เอชบวก ระหว่างการคลอด มารดามีโอกาสได้รับเลือดของทารกเข้าไปในร่างกาย (จากที่แต่เดิมจะถูกกั้นไว้ด้วยเนื้อรก) ซึ่งเมื่อเกิดเหตุการณ์เช่นนี้จะทำให้มารดาสร้างภูมิคุ้มกันต่อแอนติเจนบวกของหมู่เลือดอาร์เอช หรือแอนติเจนดี เมื่อตั้งครรภ์บุตรคนถัดไปแล้วทารกในครรภ์มีหมู่เลือดอาร์เอชบวก แอนติบอดีของมารดาจะสามารถผ่านรกเข้าไปทำให้เกิดเม็ดเลือดแดงแตกได้ ทารกจะมีโลหิตจาง หากเป็นเล็กน้อยทารกจะสามารถมีชีวิตรอดได้ หลังคลอดจะมีโลหิตจางเล็กน้อยหรือปานกลาง และมีเม็ดเลือดแดงตัวอ่อนเป็นสัดส่วนสูงกว่าปกติ ส่วนในรายที่มีอาการรุนแรง ทารกอาจมีอาการซีดอย่างรุนแรง เกิดเป็นอีริโทบลาสโตซิส ฟีตาลิสได้ หากรุนแรงมากจะทำให้ทารกมีภาวะหัวใจวาย เกิดเป็นทารกบวมน้ำ และเสียชีวิตก่อนคลอดหรือขณะคลอดได้
 สัญญาณและอาการ

อาการของโรค Rh ได้แก่ น้ำคร่ำสีเหลือง และม้าม ตับ หรือหัวใจโต หรือการสะสมของของเหลวในช่องท้องของทารกในครรภ์ https://www.chop.edu/conditions-diseases/rh-disease

 

โรคจากหมู่เลือดอาร์เอชสามารถป้องกันได้โดยการให้ยาอิมมูโนโกลบูลินต่อแอนติเจนอาร์เอชกับมารดา ระหว่างการตั้งครรภ์ หรือทันทีหลังคลอด
# เขตคันลูรังคาบีซายาอัน
เขตคันลูรังคาบีซายาอัน (ฮีลีไกโนน: Kabisay-an Nakatundan) หรือ เขตที่ 6 เป็นเขตหนึ่งของประเทศฟิลิปปินส์ ประกอบไปด้วย 6 จังหวัด ได้แก่ จังหวัดอักลัน, จังหวัดอันตีเก‎, จังหวัดคาปิซ‎, จังหวัดกีมารัส, จังหวัดอีโลอีโล‎ และจังหวัดเนโกรสโอกซีเดนตัล และ 2 นครที่มีประชากรอย่างสูง ได้แก่ บาโคโลด และอีโลอีโลซิตี ซึ่งเป็นศูนย์กลางของเขตนี้ ภาษาที่ใช้กันส่วนใหญ่คือภาษาฮีลีไกโนน ภาษาอักลัน ภาษาคาปิซ ภาษากินาไรอา และภาษาเซบัวโน เขตนี้มีพื้นที่ 20,794.18 ตารางกิโลเมตร ประชากร 7,536,383 คน เป็นเขตที่มีประชากรมากที่สุดของหมู่เกาะวิซายัส

 ภูมิศาสตร์ 
upright=0.95|thumb|left|แผนที่รัฐกิจ
ประกอบด้วยเกาะปาไนย์และเกาะกีมารัส รวมไปถึงซีกตะวันตกของเกาะเนโกรส ติดกับทะเลซีบูยันทางทิศเหนือ, ทะเลวิซายันทางทิศตะวันออกเฉียงเหนือ, เขตกิตนางคาบีซายาอัน‎ทางทิศตะวันออก, ช่องแคบอีโลอีโลกับอ่าวปาไนย์ทางทิศใต้ และทะเลซูลูทางทิศตะวันตก

 การแบ่งเขตการปกครอง 
upright=0.95|thumb|left|อิโลอิโลซิตี
ประกอบด้วย 6 จังหวัด, 2 นครที่มีประชากรสูงมาก, 14 นครทั่วไป, 117 เทศบาล และ 4,051 บารังไกย์

 จังหวัด  เมืองหลัก  ประชากร (ค.ศ. 2015)  เนื้อที่ (ตารางกิโลเมตร) อักลัน  คาลีโบ  574,823	 1,821.42 อันตีเก‎  ซันโฮเซเดอบูเวนาบิสตา  582,012  2,729.17 คาปิซ‎  โรซัส  761,384	 2,594.64 กีมารัส  ฮอร์ดัน  174,613  604.57 อีโลอีโล‎  อีโลอีโลซิตี  1,936,423  5,000.83 เนโกรสโอกซีเดนตัล  บาโคโลด  2,497,261	 7,802.54
# เจ้าหญิงมารีแห่งเนเธอร์แลนด์
เจ้าหญิงมารีแห่งเนเธอร์แลนด์ (5 มิถุนายน ค.ศ. 1841 – 22 มิถุนายน ค.ศ. 1910) เป็นพระธิดาในเจ้าชายเฟรเดอริกแห่งเนเธอร์แลนด์ กับเจ้าหญิงลูอีเซอแห่งปรัสเซีย และเป็นพระชายาในเจ้าชายวิลเฮ็ล์ม เจ้าชายแห่งวีท

 พระประวัติ 
เจ้าหญิงมารีแห่งเนเธอร์แลนด์ ประสูติเมื่อวันที่ 5 มิถุนายน ค.ศ. 1841 ณ ประเทศเนเธอร์แลนด์ เป็นพระธิดาพระองค์สุดท้องใน เจ้าชายเฟรเดอริกแห่งเนเธอร์แลนด์ กับ เจ้าหญิงลูอีเซอแห่งปรัสเซีย ขณะมีพระขันษาราว 5 ปี แพทย์ได้วินิจฉัยว่าพระองค์มีปัญหาด้านการได้ยิน แต่พระอาการไม่น่าเป็นห่วง เมื่อเจริญพระชันษาขึ้น พระองค์คาดหวังว่าจะเสกสมรสกับเจ้าชายเอ็ดเวิร์ด เจ้าชายแห่งเวลส์ แต่สมเด็จพระราชินีนาถวิกตอเรีย ไม่ทรงยอมรับและทรงต่อต้านเป็นอย่างมาก ในที่สุดทั้งสองไม่ได้เสกสมรสกัน

 เสกสมรส 
หลังจากไม่ได้เป็นพระวรชายาในเจ้าชายเอ็ดเวิร์ด เจ้าชายแห่งเวลส์ เจ้าหญิงมารีทรงพบกับเจ้าชายวิลเฮ็ล์ม เจ้าชายแห่งวีท ก่อนเสกสมรสกันในวันที่ 18 กรกฎาคม ค.ศ. 1871 โดยได้รับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตร ดังนี้
เจ้าชายวิลเฮ็ล์ม ฟรีดริช เจ้าชายแห่งวีท
เจ้าชายอเล็กซานเดอร์
เจ้าชายวิลเฮ็ล์ม เจ้าชายแห่งแอลเบเนีย
เจ้าชายวิกเตอร์
เจ้าหญิงลูอีส
เจ้าหญิงเอลิซาเบธ

ภายหลังเสกสมรส 36 ปี เจ้าชายวิลเฮ็ล์ม เจ้าชายแห่งวีทได้สิ้นพระชนม์ ตำแหน่ง เจ้าชายพระประมุขแห่งวีท จึงตกเป็นของพระโอรสพระองค์ใหญ่ คือ เจ้าชายวิลเฮ็ล์ม ฟรีดริช เจ้าชายแห่งวีท พระองค์จึงได้รับการสถาปนาที่ เจ้าหญิงมารี เจ้าหญิงหม้ายแห่งวีท

พระองค์สิ้นพระชนม์เมื่อวันที่ 22 มิถุนายน ค.ศ. 1910 สิริพระชันษา 69 ปี
# สโมสรฟุตบอลคาราบัก
สโมสรฟุตบอลคาราบัก หรือรู้จักกันในชื่อ คาราบัก [ɡɑɾɑbɑɟ] เป็นสโมสรฟุตบอลอาชีพของประเทศอาเซอร์ไบจาน ปัจจุบันลงเล่นในอาเซอร์ไบจานพรีเมียร์ลีก สโมสรมีจุดเริ่มต้นจากเมืองอักดัม ซึ่งปัจจุบันกลายเป็นเมืองร้างอันเนื่องจากสงครามนากอร์โน-คาราบัค ทำให้ปัจจุบัน สโมสรนี้ตั้งอยู่ที่บากู เมืองหลวงของประเทศ

สโมสรก่อตั้งในปี ค.ศ. 1951 และเป็นหนึ่งในสมาชิกก่อตั้งอาเซอร์ไบจานพรีเมียร์ลีกในปี ค.ศ. 1992 หนึ่งฤดูกาลถัดมา พวกเขาคว้าแชมป์ลีกในประเทศสมัยแรก กลายเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ คาราบักเป็น 1 ใน 2 สโมสรของอาเซอร์ไบจาน นอกเหนือจากเนฟต์ชีบากูที่ลงเล่นในพรีเมียร์ลีกทุกฤดูกาล

คาราบัก ลงเล่นที่อาเซอร์ซุนอารีนา และสนามกีฬาโตฟิก บาห์รามอฟ ในบากู ซึ่งเป็นสนามแข่งขันของฟุตบอลทีมชาติอาเซอร์ไบจานอีกด้วย

ในปี ค.ศ. 2014 พวกเขาคว้าแชมป์พรีเมียร์ลีกในรอบ 21 ปี โดยคาราบักชนะเลิศพรีเมียร์ลีก 5 สมัย และฟุตบอลถ้วยอาเซอร์ไบจานคัพ 6 สมัย คาราบักกลายเป็นสโมสรที่สองของอาเซอร์ไบจาน ที่สามารถเข้ารอบแบ่งกลุ่มในการแข่งขันระดับทวีปยุโรปได้ โดยเข้าแข่งขันยูฟ่ายูโรปาลีก รอบแบ่งกลุ่ม ฤดูกาล 2014–15 และกลายเป็นสโมสรแรกของประเทศ ที่ได้เข้าแข่งขันยูฟ่าแชมเปียนส์ลีก รอบแบ่งกลุ่ม ในฤดูกาล 2017–18

 สนามแข่งขัน 

300px|thumb|right|อาเซอร์ซุนอารีนา
ก่อนหน้านี้เคยใช้สนามกีฬาโอลิมปิกกูซานลีที่กูซานลี จังหวัดอักนัมในนากอร์โน-คาราบัค ส่วนสนามกีฬาอิมารัต ซึ่งเป็นสนามเหย้าแห่งแรก ถูกทำลายในสงครามนากอร์โน-คาราบัคVaxt olmayan yer  Ermənilərin xarabaya çevirdiyi Ağdamın «İmarət» stadionu    "Caqa" ikinci dəfə lotereyada uddu    

ในปี ค.ศ. 2012 ได้เริ่มก่อสร้างอาเซอร์ซุนอารีนา สนามกีฬาเอนกประสงค์ในซูราคานิในบากู สนามมีจำนวน 5,800 ที่นั่ง สร้างเสร็จปี ค.ศ. 2015

สถิติผู้ชมสูงสุด เกิดขึ้นเมื่อวันที่ 27 กันยายน ค.ศ. 2017 การแข่งขันยูฟ่าแชมเปียนส์ลีก รอบแบ่งกลุ่ม นัดพบกับสโมสรฟุตบอลโรมา จำนวน 67,200 คน

 เกียรติประวัติ 
250px|thumb|right|ผู้เล่นของคาราบัก นัดบุกไปเยือนเชลซีที่สแตมฟอร์ดบริดจ์ในลอนดอน ในการแข่งขันยูฟ่าแชมเปียนส์ลีก รอบแบ่งกลุ่ม
คาราบักเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ และเป็น 1 ใน 2 สโมสรของอาเซอร์ไบจานนอกเหนือจากเนฟต์ชีบากูที่ลงเล่นในพรีเมียร์ลีกทุกฤดูกาล 

 สหภาพโซเวียต 
 โซเวียตเซคกันด์ลีกบี
 ชนะเลิศ  (1): 1990

 อาเซอร์ไบจาน เอสเอสอาร์ ลีก
 ชนะเลิศ (2): 1988, 1990

 อาเซอร์ไบจาน เอสเอสอาร์ คัพ
 ชนะเลิศ (1): 1990

 อาเซอร์ไบจาน 
อาเซอร์ไบจานลีก
 ชนะเลิศ (12): 1993, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022/23, 2023/24, 2024/25
อาเซอร์ไบจานคัพ
 ชนะเลิศ (6): 1993, 2005–06, 2008–09, 2014–15, 2015–16, 2016–17
 อาเซอร์ไบจานซูเปอร์คัพ
 ชนะเลิศ (1): 1994
# ยาฝังคุมกำเนิด
ยาฝังคุมกำเนิด  เป็นอุปกรณ์ปลูกฝังทางการแพทย์ใช้เพื่อคุมกำเนิด อาจทำโดยการปล่อยฮอร์โมนเพื่อยับยั้งการตกไข่หรือการพัฒนาของตัวอสุจิ, การใช้ทองแดงเป็นสารฆ่าเชื้ออสุจิในมดลูก, หรืออาจใช้วิธีกีดขวางโดยไม่ใช้ฮอร์โมน ยาฝังคุมกำเนิดถูกออกแบบเพื่อป้องกันการตั้งครรภ์โดยไม่สามารถป้องกันโรคติดต่อทางเพศสัมพันธ์

ในประเทศไทย พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 ให้ผู้มีอายุระหว่าง 10 ถึง 20 ปี เข้ารับการฝังยาคุมกำเนิดชนิดฝังใต้ผิวหนังได้ฟรีในโรงพยาบาลรัฐทั่วประเทศ

 สำหรับผู้หญิง 
thumb|การฝังยาคุมกำเนิดบนแขนของผู้หญิงthumb|การถอดยาฝังคุมกำเนิดออกจากแขนของผู้หญิง
 ชนิดฝังใต้ผิวหนัง 
ยาคุมกำเนิดชนิดฝังใต้ผิวหนังทำงานโดยใช้ฮอร์โมน มีประสิทธิผลสูง และได้รับการรับรองในกว่า 60 ประเทศ ผู้หญิงนับล้านคนทั่วโลกใช้วิธีคุมกำเนิดนี้ ส่วนใหญ่อยู่ในรูปแบบของท่ออ่อนขนาดเล็ก ความยาวประมาณ 40 มม. และใช้โดยการให้แพทย์ฝังใต้ผิวหนัง (มักฝังบนส่วนต้นแขน) หลังติดตั้งจะช่วยป้องกันการตั้งครรภ์โดยการปล่อยฮอร์โมนที่หยุดไม่ให้รังไข่ปล่อยเซลล์ไข่และยังทำให้มูกช่องคลอดข้นขึ้น รูปแบบที่ได้รับความนิยมสูงสุด ได้แก่ แบบหลอดเดียว (single-rod etonogestrel implant) และแบบสองหลอด (two-rod levonorgestrel implant)

ยี่ห้อต่าง ๆ ได้แก่:
 Norplant และ Jadelle (Norplant II)
 Implanon/Nexplanon
 Sino-implant (II) ภายใต้ชื่อ Zarin, Femplant และ Trust

ประโยชน์ของยาฝังคุมกำเนิดแบบนี้ได้แก่ ประจำเดือนน้อยลง, ลดอาการก่อนมีประจำเดือน, ให้ผลเป็นเวลานาน (สูงสุดสามปี), ปลอดภัยสำหรับผู้ให้นมบุตรและผู้สูบบุหรี่, และ สะดวกเนื่องจากไม่ต้องดูแลหรือใช้ทุกวัน ในบางกรณีอาจส่งผลเสีย เช่น มีอาการประจำเดือนมาไม่ปกติใน 6 ถึง 12 เดือนแรก ไม่บ่อยนักอาจมีผลกระทบ เช่น ทำให้ไม่อยากอาหาร, ซึมเศร้า, อารมณ์แปลปรวน, ระดับฮอร์โมนไม่ปกติ, เจ็บหน้าอก, น้ำหนักขึ้น, มึนหัว, มีอาการคล้ายคนท้อง, หรือ มีภาวะง่วงงุน

 ห่วงอนามัยคุมกำเนิด 
ห่วงอนามัยคุมกำเนิด (IUD) เป็นอุปกรณ์คุมกำเนิดขนาดเล็ก มักมีรูปร่างคล้ายตัว T ใช้โดยการใส่เข้าไปในมดลูกเพื่อป้องกันการตั้งครรภ์ มีหลายชนิดทั้งที่เคลือบทองแดง, เคลือบฮอร์โมน, และแบบไม่เคลือบสาร โดยเป็นวิธีคุมกำเนิดระยะยาวที่ย้อนกลับได้ซึ่งให้ประสิทธิผลสูงสุด
อัตราการล้มเหลวของห่วงอนามัยเคลือบทองแดงอยู่ที่ราว 0.8% ส่วนแบบเคลือบฮอร์โมนมีอัตราการล้มเหลวเพียง 0.2% ในการใช้ปีแรก นอกจากนี้ยังเป็นวิธีคุมกำเนิดที่ให้ความพอใจสูงสุดกับผู้ใช้ ใน พ.ศ. 2554 ห่วงอนามัยคุมกำเนิดเป็นวิธีคุมกำเนิดแบบย้อนกลับได้ที่ถูกใช้มากที่สุดทั่วโลก นอกจากนี้ห่วงอนามัยคุมกำเนิดยังมักเป็นวิธีคุมกำเนิดที่ถูกที่สุดสำหรับผู้หญิง
# แคว้นศักดินาโอวาริ
แคว้นศักดินาโอวาริ  แคว้นศักดินาโบราณของประเทศญี่ปุ่นซึ่งมีที่ตั้งอยู่ทางตะวันตกของจังหวัดไอจิ ในปัจจุบันประกอบไปด้วยจังหวัดโอวาริ จังหวัดมิโนะ และ จังหวัดชินาโนะ มีจุดศูนย์กลางอยู่ที่ปราสาทนาโงยะ ทำให้ในบางครั้งแคว้นโอวาริมักจะถูกเรียกว่า แคว้นนาโงยะ

หลังจากจบยุทธการที่เซกิงาฮาระเมื่อเดือนตุลาคม ค.ศ. 1600 ฟูกูชิมะ มาซานาริซึ่งปกครองแคว้นโอวาริตั้งแต่ ค.ศ. 1595 จากปราสาทที่อยู่ใกล้เคียงคือปราสาทคิโยซุได้ถูกย้ายให้ไปปกครองแคว้นฮิโรชิมะ โดยมีโทกูงาวะ โยชินาโอะ บุตรชายคนที่ 9 ของโทกูงาวะ อิเอยาซุ โชกุนคนแรกแห่งรัฐบาลโชกุนโทกูงาวะเข้ามาปกครองแทน

อ
# แอ็นสท์ที่ 1 ดยุกแห่งซัคเซิน-โคบวร์คและโกทา
แอ็นสท์ อันโทน คาร์ล ลูทวิช  เป็นดยุกผู้ปกครองแห่งรัฐซัคเซิน-โคบวร์ค-ซาลเฟ็ลท์พระองค์สุดท้าย จนกระทั่งมีการเปลี่ยนเป็นรัฐซัคเซิน-โคบวร์คและโกทาในปี 1826 เป็นพระบิดาของเจ้าชายอัลเบิร์ต พระราชสวามี ในสมเด็จพระราชินีนาถวิกตอเรียแห่งสหราชอาณาจักร ทรงเป็นหนึ่งในเจ้าผู้ครองรัฐที่นำทัพเข้าต่อต้านนโปเลียน โบนาปาร์ตในช่วงต้นศตวรรษที่ 19

แอ็นสท์ที่ 1 เป็นโอรสของฟรันทซ์ ดยุกแห่งซัคเซิน-โคบวร์ค-ซาลเฟลด์ กับเคาน์เตสเอากุสทาแห่งรอยส์-แอร์เบอร์สดอร์ฟ พระอนุชาองค์เล็กของพระองค์ เลโอพ็อลท์ เกออร์ก คริสทีอัน ฟรีดริช ได้ขึ้นเป็นพระเจ้าเลออปอลที่ 1 แห่งเบลเยียม
# ภัทรวดี เหลาสา
ภัทรวดี เหลาสา (ชื่อเล่น: ถุงแป้ง) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "ตำนานสมเด็จพระนเรศวรมหาราช เดอะซีรีส์" รับบทเป็น วิไลกัลยา

 ประวัติ  
ภัทรวดี เหลาสา เกิดเมื่อวันที่ 15 กันยายน พ.ศ. 2541 เป็นนักแสดงชาวไทย เธอเริ่มเข้าวงการตั้งแต่อยู่ ป.3 โดยการตระเวนประกวดตามงานต่างๆ จากนั้นก็ได้ไปประกวดโครงการตามล่าหาแก๊งค์น้องใหม่ จนได้เล่นซีรีส์เรื่อง บีทอล์ค (BeeTalk) รวมถึงซิทคอมเรื่อง น้องใหม่ร้ายบริสุทธิ์ แล้วก็มีงานถ่ายแฟชั่น แสดงหนังสั้นเข้ามาเรื่อยๆ จนกระทั่งเธอได้เข้ามาอยู่ในสังกัด โมโนทาเลนท์ได้ก็เพราะประกวดกอสซิปเกิร์ลปี 2014 ปรากฏว่าได้ตำแหน่งชนะเลิศ จึงเข้ามาเซ็นสัญญากับทางโมโน 2 ปี จนได้มีโอกาสมาร่วมคัดเลือกนักแสดงและทำให้ได้เล่นละครซีรีส์อิงประวัติศาสตร์เรื่อง ตำนานสมเด็จพระนเรศวรมหาราช เดอะซีรีส์ และในขณะนี้เธอก็เริ่มหันมาร้องเพลงแบบจริงจัง และก็มีการพูดคุยกับทางโปรดักชั่นเพื่อทำเพลงกับทางค่ายโมโน 29"ถุงแป้ง ภัทรวดี" กับบทบาทชีวิตจริงที่ยิ่งกว่าละครดรามา จาก ผู้จัดการออนไลน์

 ผลงาน 
 ภาพยนตร์ 
 Sweet Secret สืบสวน ป่วนรัก (2021) รับบท โยเกิร์ต  
 ขุนแหย (2022) รับบท ลินดา

 ละครโทรทัศน์ 
 ปี เรื่อง บทบาท หมายเหตุ 2556 น้องใหม่ร้ายบริสุทธิ์  รับเชิญ 2568 เด็ดดวงโจร มุกดา 

 ละครซีรีส์ 
 ปี เรื่อง บทบาท หมายเหตุ 2560ตำนานสมเด็จพระนเรศวรมหาราช เดอะซีรีส์ ฤดูกาลที่ 1  องค์หญิงวิไลกัลยา ตัวละครหลัก 2561 ตำนานสมเด็จพระนเรศวรมหาราช เดอะซีรีส์ ฤดูกาลที่ 2  2562 ตำนานสมเด็จพระนเรศวรมหาราช เดอะซีรีส์ ฤดูกาลที่ 3Bangkok Vampire รสรินล่าแวมไพร์  มู่

รายการทีวี
 รายการ เวคคลับ
 รายการ Teen club

 เพลง 
 "หัวใจไม่ปิดหน้าต่าง" ในนาม ถุงแป้ง GELATO (พ.ศ. 2561 / ค่าย MONO MUSIC)
 "ความรักดีๆ อยู่ที่ไหน" ร่วมกับ นิชนารถ พรหมมาตร และ ณัฐธิดา ตรีชัยยะ (พ.ศ. 2561 / ค่าย MONO MUSIC)
 "ไม่จำเป็นต้องรู้" ร่วมกับวง Gelato (พ.ศ. 2562/ ค่าย MONO MUSIC)
 "O-Hanami" ร่วมกับวง Gelato (พ.ศ. 2562/ ค่าย MONO MUSIC)
# 549 ปีก่อนคริสตกาล
5 ปี ก่อนพุทธศักราช ใกล้เคียงกับ ก่อน ค.ศ. 549

 เหตุการณ์ 
เอเชีย
จักรพรรดิซุยเซ เสด็จสวรรคต หลังจากครองราชย์ 32 ปี และจักรพรรดิอันเน ขึ้นครองราชย์ต่อจากพระราชบิดา
 วันเกิด 
พระเจ้าดาไรอัสที่ 1 - กษัตริย์เปอร์เซียองค์ที่ 2
 วันถึงแก่กรรม 
จักรพรรดิซุยเซ - จักรพรรดิแห่งญี่ปุ่น องค์ที่ 2 (พระราชสมภพใน 632 ปีก่อนคริสตกาล)
# สนามกีฬากลางจังหวัดประจวบคีรีขันธ์
สนามกีฬาจังหวัดประจวบคีรีขันธ์ (สามอ่าว สเตเดียม) เป็นสนามกีฬาอเนกประสงค์ในจังหวัดประจวบคีรีขันธ์.  ปัจจุบันใช้เป็นสนามทีมเหย้าในการแข่งขันฟุตบอลของพีที ประจวบ เอฟซี. มีความจุประมาณ 2,700 คน อยู่ในความดูแลของ องค์การบริหารส่วนจังหวัดประจวบคีรีขันธ์

ชื่อสนาม
สนามกีฬาตั้งชื่อตามทะเลที่มีชื่อเสียงของจังหวัดได้แก่ อ่าวประจวบ, อ่าวมะนาว, และอ่าวน้อย

บรรยากาศสนาม
# ทีนไททันส์ (ภาพยนตร์การ์ตูน)
ทีน ไททันส์ (Teen Titans) เป็นการ์ตูนอเมริกัน โดยมีพื้นฐานมาจากทีนไททันส์ สร้างโดย แซม รีจิสเตอร์ และ เกลน มุระคะมิ ดำเนิการโดยบริษัทวอร์เนอร์บราเธอร์ และมีการออกฉายทางการ์ตูนเน็ตเวิร์ก ในช่วงวันที่ 19 กรกฎาคม พ.ศ. 2546 ถึง 16 มกราคม พ.ศ. 2549 โดยออกมาทั้งหมด 5 ซีซั่น และมีความยาวทั้งหมด 65 ตอน (ซีซั่นละ 13 ตอน) ซึ่งต่อมาทาง ดีซีคอมิกส์ ได้ตีพิมพ์หนังสือการ์ตูนชื่อ "ทีนไททันส์โก!" (Teen Titans Go!) โดยอ้างอิงเนื้อหาจากการ์ตูนนี้

ในประเทศไทยเรื่องทีนไททั่นส์ฉายทางช่องการ์ตูนเน็ตเวิร์คและทูนามิ

ประวัติ
หลายๆ ท่าน คงจะรู้จักแบทแมน อัศวินในรัติกาลที่คอยปราบปรามเหล่าอาชญากรในยามค่ำคืน เขาทำงานคนเดียว จนกระทั่งได้รับ ริชาร์ด เกรย์สัน หรือในชื่อ โรบิน เจ้าหนูมหัศจรรย์มาร่วมทีม

โรบิน ปรากฏตัวครั้งแรก ในหนังสือการ์ตูน Batman Detective ฉบับที่ 38 ของ Dc Comics 
ต่อมาก็ได้ คิดแฟลช, อควาแลด มาร่วมทีมในหนังสือ The Brave and The Bold

หลายปีต่อมา โรบิน, คิดแฟลช และ อความแลด ได้ร่วมด้วยกันเพื่อกำจัดภัยร้ายจาก Mr. Twister และเป็นครั้งแรกที่ผู้ช่วยของเหล่าฮีโร่รวมตัวกัน การพบปะกันครั้งที่ 2 นั้นพวกเขามีสมาชิกเพิ่มอีกซึ่งทำให้มีกำลังรบสู้เหล่ามากกว่าเดิมและยังคงเป็น โรบิน, คิดแฟลช, อควาแลด ที่เพิ่มมาคือ วันเดอร์เกิร์ล และ สปีดี้ จากการรวมตัวครั้งที่สองนี้ทั้งเด็กหนุ่มสาวทั้ง 5 จึงตัดสินใจที่จะก่อตั้งกลุ่มของเขาขึ้นมาคือ ทีน ไททั่นส์

โรบิน คือหัวหน้าดั้งเดิมของ ทีนไททั่นส์ และเหล่าผู้ช่วยของฮีโร่ก็ร่วมกันปราบอาธรรมด้วยความไว้วางใจของแต่ละฝ่ายและได้สมาชิกมาเพื่มอีก 4 คนคือ เรเวน, บีสต์บอย, ไซบอร์ก และ สตาร์ไฟร์ แต่ในภายหลัง ทีมนี้ก็แตกวง และเหลือแค่ 5 คน พร้อมกับมีการเปลี่ยนแปลงมากมาย

หลังจากที่ทีนไททั่นส์ฉบับหนังสือการ์ตูนของ DC Comics เริ่มมีมาตั้งแต่ปี 1964 และได้รับความนิยมอย่างมากในอเมริกา ในปี 2003 ค่ายแอนิเมชั่นยักษ์ใหญ่อย่าง Warner Brothers และโปรดิวเซอร์ชาวญี่ปุ่นอย่าง เกลน มุระกามิ ก็ได้ผลิตการ์ตูนแอนิเมชั่น ทีนไททั่นส์ ขึ้น ในรูปแบบที่ต่างจากหนังสือการ์ตูนต้นฉบับอย่างมาก 

Cartoon Network ได้นำซีรีส์นี้ไปฉายในวันที่ 26 กรกฎาคม 2003 โดยตอนแรกที่ฉายมีชื่อว่า Divide and Conquer ฉายทุกๆ วันเสาร์ 

ตัวละคร
เสียงพากย์ไทยในวงเล็บเวอร์ชั่นปี2011
กลุ่มทีนไททันส์
 โรบิน(หัวหน้า) (สุริยา บุญเจริญ)
 บีสต์บอย (อภิชาติ สมุทคีรี)
 เรเวน (โสภิชา อุ่นสมัย)
 ไซบอร์ก (พีรศักดิ์ เกษร)
 สตาร์ไฟร์ (เสาวลักษณ์ แซ่จิว)

กลุ่มไททันส์อีสต์
 ไซบอร์ก (อดีตหัวหน้า)
 บัมเบิ้ลบี (หัวหน้า)
 สปีดี้
 อควาแลด
 มาส และ เมนอส

กลุ่มไททันส์นอร์ท
 เร้ดสตาร์ (หัวหน้า)
 อาร์เจ้นท์
 โคล์
 จีนาร์ก

กลุ่มไททันส์เซ้าท์
 แพนธา (หัวหน้า)
 ไวลเดบีสต์
 ฮอท สปอต

สมาชิกกิตติมศักดิ์
 คิดแฟลช
 บ๊อบบี้
 บูชิโด
 เฮรัลด์
 เจริโค้
 เมลวิน
 กิโลวัตต์
 ทีเธอร์
 ไลท์นิ่งก์
 ธันเดอร์
 ทิมมี่ แทนทรัม
 วันเดอร์เกิร์ล
 โกลเด้น อีเกิ้ล
 ไพรซึ่ม
 ฟรินจ์
 มิราจ
 ริสก์
 ดาเมจ
 โรส วิลสัน

เหล่าร้าย
 สเลด (จิราวัฒน์ วชิรศรัณย์ภัทร)
 บราเธอร์บลัด
 ไทรก้อน
 เดอะ เบรน
 มองซิเออร์ มาล่าห์
 มาดามรูจ
 นายพลอิมมอตัส
 คอนโทรล ฟรีค
 ด็อกเตอร์ไลต์
 ราชาหุ่น
 ไทรเด้นท์
 แบล็คไฟร์
 แม้ด ม้อด
 โอเวอร์โหลด
 เรด เอ็กซ์
 คิลเลอร์มอธ และคิทเท่น ลูกสาว
 จอห์นนี่ แรนซิด

กลุ่มไฮฟว์ไฟว์
 กิซโม่
 แมมมอธ
 ซี-มอร์
 บิลลี่ นูเมอรัส
 เชเชอร์
 จิงซ์ (อดีต) 
 ผู้การไฮฟว์ (อดีต)
นอกจากนั้นในเรื่องยังมีตัวละครย่อยอีกมากมาย บางคนปรากฏตัวมาแค่ตอนเดียว

 แหล่งข้อมูลอื่น 
 รายชื่อตอน จากเว็บไซต์ TitansTower.com 
 ทีน ไททั่นส์  ในเว็บไซต์ของ การ์ตูนเน็ทเวิร์ค
# เครื่องวัดความเฉื่อย
เครื่องวัดความเฉื่อย  เป็นเครื่องมือที่ใช้วัดมวลเฉื่อย (ต่างจากเครื่องมือวัดปกติที่ใช้วัดมวลโน้มถ่วง) ที่ใช้งานได้ในสภาวะไร้แรงโน้มถ่วงในอวกาศ อาทิเช่น ในสถานีอวกาศนานาชาติ เป็นต้น หลักการใช้งานนั้นมีพื้นฐานมาจากการสั่นสะเทือนของระบบมวล-สปริง ซึ่งความถี่ของการสั่นสะเทือนนั้นจะขึ้นอยู่กับมวล โดยมวลน้อยจะมีความถี่มาก และมวลมากจะมีความถี่น้อย การใช้งานจะเริ่มจากการวางมวลที่ต้องการวัดลงบนเครื่อง ซึ่งจะทำให้กลไกสปริงเริิ่มสั่น จากนั้นให้วัดระยะเวลาของการสั่นสะเทือนนี้ โดยผู้วัดจะต้องรู้ค่าคงตัวของสปริงและค่าสัมประสิทธิ์การหน่วง จึงจะรู้ค่าของมวลได้

 แหล่งข้อมูลอื่น 
Inertial mass measurement in the International Space Station
NASA's instructions for constructing an inertial balance 
Inertial balance demonstration for the physics classroom
# เจ้าชายวิลเฮ็ล์ม เจ้าชายแห่งวีท
เจ้าชายวิลเฮ็ล์ม เจ้าชายแห่งวีท (22 สิงหาคม ค.ศ. 1845 - 22 ตุลาคม ค.ศ. 1907) เป็นเจ้าหน้าที่และนักการเมืองชาวเยอรมัน เป็นพระโอรสของเจ้าชายแฮร์มัน เจ้าชายแห่งวีทกับเจ้าหญิงมารีแห่งนัสเซา พระบิดาในเจ้าชายวิลเฮ็ล์ม เจ้าชายแห่งแอลเบเนีย และเป็นพระราชอนุชา (น้องชาย) ในสมเด็จพระราชินีเอลิซาเบธแห่งโรมาเนีย

 พระประวัติ 
เจ้าชายวิลเฮ็ล์ม เจ้าชายแห่งวีท ประสูติเมื่อวันที่ 22 สิงหาคม ค.ศ. 1845 ณ ดัชชีแห่งนัสเซา เป็นพระบุตรพระองค์ที่ 2 และพระโอรสพระองค์แรกในเจ้าชายแฮร์มัน เจ้าชายแห่งวีท และเจ้าหญิงมารีแห่งนัสเซา ทั้งนี้เป็นพระราชอนุชาในเอลีซาเบ็ทแห่งวีท

 ราชการทหาร 
ระหว่างสงครามออสเตรีย-ปรัสเซีย ในปี ค.ศ. 1866 ทรงดำรงตำแหน่งทางทหารเป็นพลโทของกองทัพที่ 2 ในช่วง ค.ศ. 1870 - ค.ศ. 1871 ทรงได้ได้สงครามฝรั่งเศส-ปรัสเซีย

ระหว่างปี ค.ศ. 1893 และ ค.ศ. 1897 ทรงเป็นผู้บัญชาการกองกำลังทหารและนายทหารอาสาสมัครในกองทัพ ในปี ค.ศ. 1893 ทรงได้รับการแต่งตั้งให้เป็นนายพลทหารราบ

 การเมือง 
พระองค์ทรงปราดเปรื่องเรื่องนโยบายล่าอาณานิคม ระหว่างปี ค.ศ. 1891 และ ค.ศ. 1892 ทรงเป็นประธานคณะกรรมการป้องกันการเป็นทาสของเยอรมนี ทรงจัดตั้งกองทุนรวมถึงทรงการเดินทางไปยังพื้นที่สำรวจในแอฟริกา ตั้งแต่ปี ค.ศ. 1897 ทรงเป็นสมาชิกพระองค์หนึ่งของอาณานิคมสภา ทรงเป็นผู้ร่วมก่อตั้งและตั้งแต่ปี ค.ศ. 1898 - ค.ศ. 1901 และทรงเป็นประธานสมาคมกองทัพเรือ

ระหว่างปี ค.ศ. 1875 - ค.ศ. 1886 ทรงเป็นพลเมืองสำคัญของจังหวัดไรน์สตรีท ทรงดำรงตำแหน่งประธานสภาจังหวัดไรน์สตรีทตั้งแต่ปี ค.ศ. 1888 - ค.ศ. 1894 และ ค.ศ. 1899 - ค.ศ. 1901 ตั้งแต่ปี ค.ศ. 1878 ทรงเป็นสมาชิกพระองค์หนึ่งของสภาขุนนางแห่งปรัสเซีย ซึ่งทรงดำรงตำแหน่งประธานตั้งแต่ปี ค.ศ. 1897 - ค.ศ. 1904

 เสกสมรส 
พระองค์ทรงเสกสมรสกับ เจ้าหญิงมารีแห่งเนเธอร์แลนด์ เมื่อวันที่ 18 กรกฎาคม ค.ศ. 1871 โดยเจ้าหญิงมารีรับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตรดังนี้
เจ้าชายวิลเฮ็ล์ม ฟรีดริช เจ้าชายแห่งวีท
เจ้าชายอเล็คซันเดอร์
เจ้าชายวิลเฮ็ล์ม เจ้าชายแห่งแอลเบเนีย
เจ้าชายวิคทอร์
เจ้าหญิงลูอีเซอ
# รัสเซียนรูเล็ตต์ (เพลงเรดเวลเวต)
รัสเซียนรูเล็ตต์  เป็นเพลงของวงเกิร์ลกรุปเกาหลีใต้ เรดเวลเวต ออกจำหน่ายแบบซิงเกิล สำหรับอีพีชื่อเดียวกัน เมื่อวันที่ 7 กันยายน ค.ศ. 2016 โดยผ่านสังกัดเอสเอ็มเอนเตอร์เทนเมนต์ และจัดจำหน่ายโดยเคทีมิวสิก

แหล่งข้อมูลอื่น